Dokumentaalne telelavastus jutustab loo Eesti Vabariigi sünnist. 28. (v.k.j. 15.) novembril 1917.  aastal kuulutas Maapäev rühma maanõunike Jüri Vilmsi, Jaan Tõnissoni, Otto Strandmani, Konstantin Pätsi jt eestvõttel "ennast ainsaks kõrgema võimu kandjaks Eestis" kuni Eesti Asutava Kogu kokkukutsumiseni. Eesti Vabariigi väljakuulutamiseni jäi natuke üle kolme kuu.    Lugu Eesti Vabariigi esimesest kangelasest Jüri Vilmsist, kes 1918.  aasta varakevadel läks koos kolme kaaslasega üle merejää Soome poole, et noore riigi iseseisvusele välismaalt tuge leida. Vilmsi saatus on tänaseni selgusetu.    Dokumentaallavastus "Oma Maapäev" lõpeb 1920. aastatel Eestis ametlikuks kuulutatud versiooniga Vilmsi surmast - tema ja ta kolme kaaslase hukkamisega Helsingis Suhkruvabriku hoovil. Enne lahkumist Tallinnast olla Vilms öelnud kaaslastele: "Kui minuga midagi juhtub, ärge pidage mind halvas mälestuses."  Kas me oleme seda teinud?    Osades:  Tiit Sukk, Tõnu Kark, Maria Peterson, Laura Peterson, Indrek Taalmaa, Rein Laos, Tarvo Sõmer, Erik Ruus, Paul Laasik, Andres Mähar, Ott Sandrak jpt.    Stsenaristid: Indrek Hirv ja Hardi Volmer  Režissöör ja kunstnik: Hardi Volmer  Operaator-lavastaja: Kristjan-Jaak Nuudi  Produtsent: Gerda Kordemets  Konsultant: Ott Sandrak    DVD lisad: Film lavastuse valmimisest    Valmimisaasta: 2007  Keel: Eesti  Pikus: 40  minutit  Subtiitrid: Eesti, Inglise, Vene